ddrg/super_eurlex huggingface dataset:
Τροποποίηση από τη Γαλλία των υποχρεώσεων παροχής δημόσιας υπηρεσίας για τακτικές αεροπορικές γραμμές στο εσωτερικό της Γαλλίας

(2002/C 76/05)

(Κείμενο που παρουσιάζει ενδιαφέρον για τον ΕΟΧ)

1. Κατ' εφαρμογή των διατάξεων του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, η Γαλλία αποφάσισε να τροποποιήσει τις υποχρεώσεις παροχής δημόσιας υπηρεσίας για τις τακτικές αεροπορικές γραμμές μεταξύ Reims-Champagne και Lyon Saint-Exupéry, που δημοσιεύθηκαν στην Επίσημη Εφημερίδα των Ευρωπαϊκών Κοινοτιήτων C 67 της 9ης Μαρτίου 2000.

2. Οι υποχρεώσεις παροχής δημόσιας υπηρεσίας είναι οι ακόλουθες:

Ως προς την ελάχιστη συχνότητα

Τα δρομολόγια πρέπει να εκτελούνται με ελάχιστη συχνότητα δύο ταξιδίων μετ' επιστροφής ημερησίως, το πρωί και το βράδυ, πλην των αργιών, από Δευτέρα ως Παρασκευή, τουλάχιστον 225 ημέρες ετησίως.

Ως προς τον τύπο του χρησιμοποιούμενου αεροσκάφους και την προσφερόμενη χωρητικότητα

Τα δρομολόγια πρέπει να εκτελούνται με αεροσκάφος υπό πίεση ελάχιστης χωρητικότητας δώδεκα θέσεων.

Ως προς τα ωράρια

Τα ωράρια πρέπει να είναι διαμορφωμένα έτσι ώστε, εντός της εβδομάδας, να επιτρέπεται στους επιβάτες που ταξιδεύουν για λόγους εργασίας να πραγματοποιούν ένα ταξίδι μετ' επιστροφής εντός της ημέρας με χρονικό περιθώριο τουλάχιστον επτά ωρών τόσο στη Reims όσο και στη Lyon.

Ως προς την εμπορική εκμετάλλευση των πτήσεων

Η εμπορία των πτήσεων πρέπει να πραγματοποιείται με ένα τουλάχιστον ηλεκτρονικό σύστημα κράτησης θέσεων.

Ως προς τη συνέχεια της γραμμής

Εκτός των περιπτώσεων ανωτέρας βίας, ο αριθμός ακυρωμένων πτήσεων, για λόγους καταλογιζόμενους απ' ευθείας στον αερομεταφορέα, δεν είναι δυνατόν να υπερβαίνει ανά περίοδο αεροπλοΐας ΙΑΤΑ, το 3 % του αριθμόυ προβλεπόμενων πτήσων. Επιπλέον, ο αερομεταφορέας δεν επιτρέπεται να διακόψει την εκτέλεση των πτήσεων παρά μόνον εφόσον τηρηθεί εξάμηνη προθεσμία προειδοποίησης.

Γνωστοποιείται στους κοινοτικόυς αερομεταφορείς ότι εκμετάλλευση εν αγνοία των υποχρεώσεων παροχής δημόσιας υπηρεσίας είναι δυνατό να επιφέρει διοικητικές ή/και δικαστικές κυρώσεις.

3. Οι παρούσες υποχρεώσεις δημόσιας υπηρεσίας αντικαθιστούν από 1ης Ιουλίου 2002 τις υποχρεώσεις παροχής δημόσιας υπηρεσίας για τις τακτικές αεροπορικές γραμμές μεταξύ Reims-Champagne και Lyon Saint-Exupéry, που δημοσιεύθηκαν στην Επίσημη Εφημερίδα των Ευρωπαϊκών Κοινοτιήτων C 67 της 9ης Μαρτίου 2000.
Έρευνα σχετικά με συμφωνία συμμαχίας στον τομέα των αερομεταφορών

(2002/C 76/07)

(Κείμενο που παρουσιάζει ενδιαφέρον για τον ΕΟΧ)

1. Τα μέλη της αεροπορικής συμμαχίας "Skyteam", δηλαδή η Delta Air Lines, Inc., η Societé Air France, η Alitalia-Linee Aeree Italiane-SpA, η CSA Czech Airlines, η Aeroméxico και η Korean Air ενημέρωσαν την Επιτροπή ότι ενισχύουν τις αντίστοιχες διμερείς τους συμμαχίες σε γραμμές μεταξύ της ΕΕ και τρίτων χωρών. Η προτεινόμενη συμμαχία θα περιλαμβάνει ιδίως την κοινή διαχείριση των εσόδων, τις κοινές πτήσεις, το κοινό μάρκετινγκ και τον συντονισμό των δρομολογίων.

2. Η Επιτροπή άρχισε τη διεξαγωγή έρευνας για τις συμφωνίες συμμαχίας της Skyteam που επηρεάζουν γραμμές μεταξύ ΕΕ και τρίτων χωρών και ενδέχεται να κινήσει επίσημη διαδικασία βάσει του άρθρου 85 της συνθήκης.

3. Η Επιτροπή καλεί τα ενδιαφερόμενα τρίτα μέρη να υποβάλουν τις τυχόν παρατηρήσεις τους για επιπτώσεις που η συμμαχία αυτή ενδέχεται να έχει όσον αφορά τον ανταγωνισμό στις αγορές των αερομεταφορών μεταξύ ΕΕ και τρίτων χωρών. Οι παρατηρήσεις πρέπει να έχουν παραληφθεί από την Επιτροπή το αργότερο εντός 20 εργάσιμων ημερών από την ημερομηνία της παρούσας δημοσιέυσης. Μπορούν να αποσταλούν με φαξ στον αριθμό (32-2) 295 01 28 ή ταχυδρομικά, με την ένδειξη COMP/37.984, στην ακόλουθη διεύθυνση: European Commission

Directorate-General for Competition

Anti-Trust Registry

J-70

Β - 1049 Βρυξέλλες
Δημοσίευση των αποφάσεων των κρατών μελών για τη χορήγηση ή την ανάκληση αδειών εκμετάλλευσης σύμφωνα με το άρθρο 13 παράγραφος 4 του κανονισμού (ΕΟΚ) αριθ. 2407/92(1) περί της εκδόσεως αδειών των αερομεταφορέων(2)

(2002/C 77/11)

(Κείμενο που παρουσιάζει ενδιαφέρον για τον ΕΟΧ)

ΦΙΝΛΑΝΔΙΑ

Χορηγηθείσες άδειες εκμετάλλευσης

Κατηγορία Β: Άδειες εκμετάλλευσης χορηγηθείσες σε μεταφορείς που πληρούν τα κριτήρια που προβλέπονται στο άρθρο 5 παράγραφος 7 στοιχείο α) του κανονισμού (ΕΟΚ) αριθ. 2407/92

>ΘΕΣΗ ΠΙΝΑΚΑ>

Ακυρωθείσες άδειες εκμετάλλευσης

Κατηγορία Β: Άδειες εκμετάλλευσης χορηγηθείσες σε μεταφορείς που πληρούν τα κριτήρια που προβλέπονται στο άρθρο 5 παράγραφος 7 στοιχείο α) του κανονισμού (ΕΟΚ) αριθ. 2407/92

>ΘΕΣΗ ΠΙΝΑΚΑ>

(1) ΕΕ L 240 της 24.8.1992, σ. 1.

(2) Κοινοποιημένες στην Ευρωπαϊκή Επιτροπή πριν από τις 31 Δεκεμβρίου 2001.
Παράταση της ηλεκτρονικής έκδοσης αδειών για την εισαγωγή κλωστοϋφαντουργικών προϊόντων και ειδών ένδυσης

(2002/C 77/08)

Η παράγραφος 3 του άρθρου 11 του παραρτήματος ΙΙΙ του κανονισμού (ΕΟΚ) αριθ. 3030/93 του Συμβουλίου, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών, που εισήχθη με τον κανονισμό (ΕΚ) αριθ. 391/2001 του Συμβουλίου, της 26ης Φεβρουαρίου 2001(1), αναφέρει ότι "εάν μία προμηθεύτρια χώρα έχει συνάψει διοικητικές συμφωνίες με την Κοινότητα σχετικά με την ηλεκτρονική έκδοση αδειών, οι σχετικές πληροφορίες επιτρέπεται να διαβιβάζονται ηλεκτρονικώς και αντικαθιστούν τη χορήγηση εντύπων αδειών εξαγωγής".

Την 1η Νοεμβρίου 2001(2), την 1η Ιανουαρίου 2002(3) και την Φεβρουαρίου(4) καθιερώθηκε το σύστημα της ηλεκτρονικής έκδοσης αδειών για σειρά χωρών. Από τότε, η Επιτροπή προέβη στις αναγκαίες ρυθμίσεις με τις ακόλουθες χώρες: Καμπότζη, Ταϊλάνδη, Μαλαισία και Ουκρανία. Για τις χώρες αυτές, και από 1ης Απριλίου 2002, δεν θα απαιτείται πλέον η υποβολή του πρωτοτύπου των αντίστοιχων αδειών εξαγωγής για την έκδοση των αδειών εισαγωγής από τις αρχές έκδοσης αδειών των κρατών μελών. Επομένως, οι άδειες αυτές θα μπορούν να εκδίδονται κατόπιν επιβεβαίωσης, εκ μέρους της Επιτροπής, ότι είναι διαθέσιμα τα απαιτούμενα ποσά και/ή ότι είναι έγκυρη η έκδοση άδειας με ηλεκτρονική μορφή. Οι αρμόδιες αρχές των προμηθευτριών τρίτων χωρών μπορούν, ωστόσο, να εκδίδουν άδεια εξαγωγής ή οιαδήποτε παρόμοια έγγραφα, συμπεριλαμβανομένων των επισήμων αδειών εξαγωγής, αν το κρίνουν σκόπιμο, υπέρ των οικονομικών φορέων για να διευκολύνουν τη συναλλαγή.

Για κάθε ερώτηση, οι οικονομικοί φορείς καλούνται να απευθύνονται στις αρχές έκδοσης αδειών των κρατών μελών που δημοσιεύονται στη ΕΕ C 78 της 18.3.2000, σ. 2.

(1) ΕΕ L 58 της 28.2.2001, σ. 3.

(2) ΕΕ C 308 της 1.11.2001, σ. 16 (Σρι Λάνκα, Βοσνία και Ερζεγοβίνη, Κροατία και Βιετnαμ).

(3) ΕΕ C 374 της 29.12.2001, σ. 58 (Ρωσία, Νεπάλ, Ταϊβάν, Μακάο και Φιλιπίνες).

(4) ΕΕ C 29 της 1.2.2002, σ. 5 (Ινδία, Νότια Κορέα και Λάος).
Δημοσίευση των αποφάσεων των κρατών μελών για τη χορήγηση ή την ανάκληση αδειών εκμετάλλευσης σύμφωνα με το άρθρο 13 παράγραφος 4 του κανονισμού (ΕΟΚ) αριθ. 2407/92(1) περί της εκδόσεως αδειών των αερομεταφορέων(2)

(2002/C 77/12)

(Κείμενο που παρουσιάζει ενδιαφέρον για τον ΕΟΧ)

ΓΕΡΜΑΝΙΑ

Χορηγηθείσες άδειες εκμετάλλευσης

Κατηγορία Α: Άδειες εκμετάλλευσης χορηγηθείσες στους μεταφορείς που δεν πληρούν τα κριτήρια που προβλέπονται στο άρθρο 5 παράγραφος 7 στοιχείο α) του κανονισμού (ΕΟΚ) αριθ. 2407/92

>ΘΕΣΗ ΠΙΝΑΚΑ>

(1) ΕΕ L 240 της 24.8.1992, σ. 1.

(2) Κοινοποιημένες στην Ευρωπαϊκή Επιτροπή πριν από τις 31 Δεκεμβρίου 2001.
Κοινοτικές αποφάσεις όσον αφορά τις άδειες κυκλοφορίας των φαρμάκων από 15 Φεβρουαρίου 2002 μέχρι 15 Μαρτίου 2002

[Δημοσίευση δυνάμει του άρθρου 12 ή του άρθρου 34 του κανονισμού (ΕΟΚ) αριθ. 2309/93 του Συμβουλίου(1)]

(2002/C 77/06)

- Χορήγηση αδείας κυκλοφορίας [άρθρο 12 του κανονισμού (ΕΟΚ) αριθ. 2309/93]: Εγκρίνεται

>ΘΕΣΗ ΠΙΝΑΚΑ>

- Τροποποίηση αδείας κυκλοφορίας [άρθρο 12 του κανονισμού (ΕΟΚ) αριθ. 2309/93 του Συμβουλίου]: Εγκρίνεται

>ΘΕΣΗ ΠΙΝΑΚΑ>

- Χορήγηση αδείας κυκλοφορίας [άρθρο 34 του κανονισμού (ΕΟΚ) αριθ. 2309/93 του Συμβουλίου]: Εγκρίνεται

>ΘΕΣΗ ΠΙΝΑΚΑ>

- Τροποποίηση αδείας κυκλοφορίας [άρθρο 34 του κανονισμού (ΕΟΚ) αριθ. 2309/93 του Συμβουλίου]: Εγκρίνεται

>ΘΕΣΗ ΠΙΝΑΚΑ>

Οι ενδιαφερόμενοι δύνανται, κατόπιν αιτήσεως, να προμηθευτούν τη δημόσια έκθεση αξιολογήσεως των περί ων ο λόγος φαρμάκων και των σχετικών αποφάσεων απευθυνόμενοι στην ακόλουθη διεύθυνση:

Agence Européenne pour l'evaluation des médicaments

7 Westferry Circus

Canary Wharf

London Ε14 4ΗΒ

United Kingdom.

(1) ΕΕ L 214 της 24.8.1993, σ. 1.
Ομοιόμορφη εφαρμογή της συνδυασμένης ονοματολογίας (ΣΟ)

(Κατάταξη των εμπορευμάτων)

(2002/C 82/05)

Δημοσίευση των επεξηγηματικών σημειώσεων που θεσπίστηκαν κατ' εφαρμογή του άρθρου 10 παράγραφος 1 του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, σχετικά με τη δασμολογική και στατιστική ονοματολογία και το κοινό δασμολόγιο(1), όπως τροποποιήθηκε από τον κανονισμό (ΕΚ) αριθ. 2433/2001(2).

Οι επεξηγηματικές σημειώσεις της συνδυασμένης ονοματολογίας των Ευρωπαϊκών Κοινοτήτων(3) τροποποιούνται ως εξής:

Στη σελίδα 224

>ΘΕΣΗ ΠΙΝΑΚΑ>

το σημερινό κείμενο της παραγράφου 5 του σημείου 4 πρέπει να αντικατασταθεί από το ακόλουθο κείμενο:

"4. Τα ενδύματα που ονομάζονται 'τουίνσετ' και αποτελούνται από ένα πουλόβερ, με ή χωρίς μανίκια, και μια ζακέτα ή ένα γιλέκο με μακριά ή κοντά μανίκια. Τα ενδύματα αυτά πρέπει να είναι ανάλογων μεγεθών, από το ίδιο ύφασμα και του ίδιου χρώματος. Τα διακοσμητικά σχέδια που ενδεχομένως φέρουν, πρέπει να είναι ίδια και στα δύο ενδύματα·".

(1) ΕΕ L 256 της 7.9.1987, σ. 1.

(2) ΕΕ L 329 της 14.12.2001, σ. 4.

(3) ΕΕ C 199 της 13.7.2000, σ. 1.
Επιβολή υποχρεώσεων δημόσιας υπηρεσίας από τη Γαλλία στις τακτικές αεροπορικές γραμμές Στρασβούργου-Μονάχου

(2002/C 85/03)

(Κείμενο που παρουσιάζει ενδιαφέρον για τον ΕΟΧ)

1. Κατ' εφαρμογήν των διατάξεων του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, η Γαλλιά αποφάσισε να επιβάλει υποχρεώσεις δημόσιας υπηρεσίας στις τακτικές αεροπορικές γραμμές Στρασβούργου-Μονάχου.

2. Οι υποχρεώσεις δημόσιας υπηρεσίας έχουν ως εξής

2.1. Όσον αφορά την ελάχιστη συχνότητα και χωρητικότητα

Τα δρομολόγια μεταξύ Μονάχου και Στρασβούργου πρέπει να εκτελούνται χωρίς ενδιάμεσο σταθμό τουλάχιστον δύο φορές μετ' επιστροφής καθημερινά, πρωί και βράδυ, από Δευτέρα έως Παρασκευή, καθ' όλη τη διάρκεια του έτους εξαιρουμένου του Αυγούστου, κατά τη διάρκεια του οποίου τα δρομολόγια πρέπει να εκτελούνται τουλάχιστον μια φορά μετ' επιστροφής καθημερινά από Δευτέρα έως Παρεσκευή. Η προσφερόμενη χωρητικότητα πρέπει να προσαρμόζεται στη ζήτηση, ιδίως κατά την περίοδο συνόδου του Ευρωπαϊκού Κοινοβουλίου στο Στρασβούργο.

2.2. Όσον αφορά την κατηγορία του χρησιμοποιούμενου αεροσκάφους

Τα δρομολόγια πρέπει να εκτελούνται με αεροσκάφη τουλάχιστον είκοσι πέντε θέσεων.

2.3. Όσον αφορά τα ωράρια

Εκτός από τον Αύγουστο, τα ωράρια πρέπει να επιτρέπουν στους επιβάτες να πραγματοποιούν, εντός της εβδομάδας, ένα ταξίδι μετ' επιστροφής εντός της ημέρας.

2.4. Όσον αφορά την εμπορία των πτήσεων

Οι θέσεις των πτήσεων πρέπει να διατίθενται με τουλάχιστον ένα ηλεκτρονικό σύστημα κράτησης θέσεων.

2.5. Όσον αφορά τη συνέχεια των πτήσεων

Εκτός εκτάκτου ανάγκης, ο αριθμός ακυρωμένων πτήσεων για λόγους απευθείας καταλογιζόμενους στον αερομεταφορέα δεν πρέπει να υπερβαίνει, ανά αεροναυτική περίοδο της IATA, το 2 % του αριθμού των προγραμματισμένων πτήσεων. Επίσης, τα δρομολόγια μπορούν να διακοπούν από τον αερομεταφορέα μόνον κατόπιν προειδοποίησης τουλάχιστον έξι μηνών.

Οι κοινοτικοί αερομεταφορείς πληροφορούνται ότι η αθέτηση των υποχρεώσεων δημόσιας υπηρεσίας κατά την εκμετάλλευση των ανωτέρω γραμμών μπορεί να επιφέρει διοικητικές ή/και δικαστικές κυρώσεις.
Επιβολή υποχρεώσεων δημόσιας υπηρεσίας από τη Γαλλία στις τακτικές αεροπορικές γραμμές Στρασβούργου-Άμστερνταμ

(2002/C 85/04)

(Κείμενο που παρουσιάζει ενδιαφέρον για τον ΕΟΧ)

1. Κατ' εφαρμογήν των διατάξεων του άρθρου 4, παράγραφος 1, στοιχείο α), του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, η Γαλλία αποφάσισε να επιβάλει υποχρεώσεις δημόσιας υπηρεσίας στις τακτικές αεροπορικές γραμμές Στρασβούργου-Άμστερνταμ.

2. Οι υποχρεώσεις δημόσιας υπηρεσίας έχουν ως εξής

2.1. Όσον αφορά την ελάχιστη συχνότητα και χωρητικότητα

Τα δρομολόγια μεταξύ Άμστερνταμ και Στρασβούργου πρέπει να εκτελούνται χωρίς ενδιάμεσο σταθμό τουλάχιστον δύο φορές μετ' επιστροφής καθημερινά, πρωί και βράδυ, από Δευτέρα έως Παρασκευή, καθ' όλη τη διάρκεια του έτους εξαιρουμένου του Αυγούστου, κατά τη διάρκεια του οποίου τα δρομολόγια πρέπει να εκτελούνται τουλάχιστον μια φορά μετ' επιστροφής καθημερινά από Δευτέρα έως Παρασκευή. Η προσφερόμενη χωρητικότητα πρέπει να προσαρμόζεται στη ζήτηση, ιδίως κατά την περίοδο συνόδου του Ευρωπαϊκού Κοινοβουλίου στο Στρασβούργο.

2.2. Όσον αφορά την κατηγορία του χρησιμοποιούμενου αεροσκάφους

Τα δρομολόγια πρέπει να εκτελούνται με αεροσκάφη τουλάχιστον είκοσι πέντε θέσεων.

2.3. Όσον αφορά τα ωράρια

Εκτός από τον Αύγουστο, τα ωράρια πρέπει να επιτρέπουν στους επιβάτες να πραγματοποιούν, εντός της εβδομάδας, ένα ταξίδι μετ' επιστροφής εντός της ημέρας.

2.4. Όσον αφορά την εμπορία των πτήσεων

Οι θέσεις των πτήσεων πρέπει να διατίθενται με τουλάχιστον ένα ηλεκτρονικό σύστημα κράτησης θέσεων.

2.5. Όσον αφορά τη συνέχεια των πτήσεων

Εκτός εκτάκτου ανάγκης, ο αριθμός ακυρωμένων πτήσεων για λόγους απευθείας καταλογιζόμενους στον αερομεταφορέα δεν πρέπει να υπερβαίνει, ανά αεροναυτική περίοδο της IATA, το 2 % του αριθμού των προγραμματισμένων πτήσεων. Επίσης, τα δρομολόγια μπορούν να διακοπούν από τον αερομεταφορέα μόνον κατόπιν προειδοποίησης τουλάχιστον έξι μηνών.

Οι κοινοτικοί αερομεταφορείς πληροφορούνται ότι η αθέτηση των υποχρεώσεων δημόσιας υπηρεσίας κατά την εκμετάλλευση των ανωτέρω γραμμών μπορεί να επιφέρει διοικητικές ή/και δικαστικές κυρώσεις.
Δημοσίευση των αποφάσεων των κρατών μελών για τη χορήγηση ή την ανάκληση αδειών εκμετάλλευσης σύμφωνα με το άρθρο 13 παράγραφος 4 του κανονισμού (ΕΟΚ) αριθ. 2407/92 του Συμβουλίου(1) περί της εκδόσεως αδειών των αερομεταφορέων(2)

(2002/C 70/07)

(Κείμενο που παρουσιάζει ενδιαφέρον για τον ΕΟΧ)

ΙΣΠΑΝΙΑ

Χορηγηθείσες άδειες εκμετάλλευσης

Κατηγορία Β: Άδειες εκμετάλλευσης χορηγηθείσες σε μεταφορείς που πληρούν τα κριτήρια που προβλέπονται στο άρθρο 5 παράγραφος 7 στοιχείο α) του κανονισμού (ΕΟΚ) αριθ. 2407/92

>ΘΕΣΗ ΠΙΝΑΚΑ>

(1) ΕΕ L 240 της 24.8.1992, σ. 1.

(2) Κοινοποιημένες στην Ευρωπαϊκή Επιτροπή πριν από τις 31 Οκτωβρίου 2001.
Δημοσίευση των αποφάσεων των κρατών μελών για τη χορήγηση ή την ανάκληση αδειών εκμετάλλευσης σύμφωνα με το άρθρο 13 παράγραφος 4 του κανονισμού (ΕΟΚ) αριθ. 2407/92 του Συμβουλίου(1) περί της εκδόσεως αδειών των αερομεταφορέων(2)

(2002/C 70/08)

(Κείμενο που παρουσιάζει ενδιαφέρον για τον ΕΟΧ)

ΓΕΡΜΑΝΙΑ

Χορηγηθείσες άδειες εκμετάλλευσης

Κατηγορία Α: Άδειες εκμετάλλευσης χορηγηθείσες στους μεταφορείς που δεν πληρούν τα κριτήρια που προβλέπονται στο άρθρο 5 παράγραφος 7 στοιχείο α) του κανονισμού (ΕΟΚ) αριθ. 2407/92

>ΘΕΣΗ ΠΙΝΑΚΑ>

Κατηγορία Β: Άδειες εκμετάλλευσης χορηγηθείσες σε μεταφορείς που πληρούν τα κριτήρια που προβλέπονται στο άρθρο 5 παράγραφος 7 στοιχείο α) του κανονισμού (ΕΟΚ) αριθ. 2407/92

>ΘΕΣΗ ΠΙΝΑΚΑ>

Ακυρωθείσες άδειες εκμετάλλευσης

Κατηγορία Α: Άδειες εκμετάλλευσης χορηγηθείσες στους μεταφορείς που δεν πληρούν τα κριτήρια που προβλέπονται στο άρθρο 5 παράγραφος 7 στοιχείο α) του κανονισμού (ΕΟΚ) αριθ. 2407/92

>ΘΕΣΗ ΠΙΝΑΚΑ>

(1) ΕΕ L 240 της 24.8.1992, σ. 1.

(2) Κοινοποιημένες στην Ευρωπαϊκή Επιτροπή πριν από τις 31 Οκτωβρίου 2001.
Ανακοίνωση σχετικά με τη σύσταση της Επιτροπής της 11ης Μαρτίου 2002 για ένα κοινό ευρωπαϊκό υπόδειγμα βιογραφικού σημειώματος (ΒΣ)

(2002/C 73/02)

1. Οι ευρωπαίοι πολίτες απολαμβάνουν το δικαίωμα να διαμένουν και να εργάζονται ελεύθερα εντός της ΕΕ. Όμως, για το σκοπό αυτό πρέπει να μπορούν να αξιοποιήσουν τα τυπικά προσόντα και τις ικανότητές τους σε ένα νέο περιβάλλον εκπαίδευσης και απασχόλησης, είτε σε εθνικό επίπεδο είτε στο εξωτερικό. Ένας τρόπος για να διευκολυνθεί η μεταφορά την τυπικών προσόντων και των ικανοτήτων είναι η αποφυγή παρανοήσεων και παρερμηνειών που μπορεί να οφείλονται στη μορφή και στο είδος της παρουσίασης. Το σχέδιο πρότασης για ένα κοινό ευρωπαϊκό υπόδειγμα βιογραφικού σημειώματος (ΒΣ)(1) έρχεται να καλύψει αυτή την ανάγκη.

2. Η ανάγκη για ένα κοινό ευρωπαϊκό υπόδειγμα βιογραφικού σημειώματος εκφράστηκε στη σύνοδο του Ευρωπαϊκού Συμβουλίου στη Λισαβόνα, τον Μάρτιο του 2000, με την επισήμανση ότι "πρέπει να αναπτυχθεί ένας κοινός ευρωπαϊκός μορφότυπος για το βιογραφικό σημείωμα που θα χρησιμοποιείται σε εθελοντική βάση, προκειμένου να διευκολυνθεί η κινητικότητα συμβάλλοντας στην αξιολόγηση των αποκτηθέντων γνώσεων τόσο από τα εκπαιδευτικά ιδρύματα και τα ιδρύματα κατάρτισης όσο και από τους εργοδότες". Η ανάγκη αυτή επισημαίνεται εκ νέου και στη σύσταση του Ευρωπαϊκού Κοινοβουλίου και του Συμβουλίου, της 10ης Ιουλίου 2001, για την κινητικότητα εντός της Κοινότητας (για σπουδαστές και άτομα που λαμβάνουν κατάρτιση, νέους εθελοντές, διδάσκαλους και εκπαιδευτές).

3. Ως εκ τούτου, κύριος στόχος του ευρωπαϊκού υποδείγματος ΒΣ είναι να βοηθήσει το κάθε άτομο να γνωστοποιήσει με αναλυτικό τρόπο τα τυπικά του προσόντα, τις ικανότητες και την εμπειρία σε εργοδότες και σε ιδρύματα εκπαίδευσης και κατάρτισης. Δίνοντας έμφαση στο περιεχόμενο και στα χαρακτηριστικά των ικανοτήτων του ατόμου, το κοινό υπόδειγμα ΒΣ αποτελεί ένα μέσο για την εξασφάλιση ίσης μεταχείρισης των ατόμων που αναζητούν εργασία και των υποψήφιων για κύκλους εκπαίδευσης και κατάρτισης.

4. Το ευρωπαϊκό υπόδειγμα ΒΣ, εκτός από τον καθορισμό των γενικών αρχών για τον τρόπο παρουσίασης των τυπικών προσόντων και ικανοτήτων, πρέπει επίσης να μπορεί να χρησιμοποιείται κατά τρόπο ευέλικτο και να προσαρμόζεται στις ατομικές ανάγκες του χρήστη.

5. Το ευρωπαϊκό ΒΣ αποτελεί στοιχείο μιας ευρύτερης στρατηγικής για τη διαφάνεια των τυπικών προσόντων. Χρησιμοποιούμενο στην ηλεκτρονική του μορφή, θα προσφέρει άμεση πρόσβαση σε άλλα "εργαλεία διαφάνειας" σε ευρωπαϊκό και εθνικό επίπεδο, όπως το Europass, το ευρωπαϊκό σύστημα μεταφοράς ακαδημαϊκών μονάδων, τα συμπληρώματα διπλώματος, τα συμπληρώματα πιστοποιητικών κ.ά. Το ΒΣ μπορεί να θεωρηθεί ως η πρώτη σελίδα σε ένα "φάκελο" στον οποίο θα περιέχονται και άλλα δικαιολογητικά.

6. Για την εξασφάλιση μιας συνεπούς προσέγγισης εφαρμόστηκαν οι ίδιες βασικές αρχές για το υπόδειγμα ευρωπαϊκού ΒΣ και το ηλεκτρονικό ΒΣ ("αναζήτηση ΒΣ-EURES"), που αναπτύχθηκαν από το δίκτυο EURES.

7. Το υπόδειγμα ΒΣ που επισυνάπτεται ως προσάρτημα στην παρούσα πρόταση σύστασης της Επιτροπής έχει σχεδιαστεί σύμφωνα με τους στόχους και τις απαιτήσεις που προαναφέρθηκαν.

(1) ΕΕ L 79 της 22.3.2002.
Ανακοίνωση για την επικείμενη λήξη ορισμένων μέτρων αντιντάμπινγκ

(2002/C 65/05)

1. Η Επιτροπή ανακοινώνει ότι, εάν δεν αρχίσει επανεξέταση σύμφωνα με την ακόλουθη διαδικασία, τα κατωτέρω μέτρα αντιντάμπινγκ θα λήξουν την ημερομηνία που αναφέρεται στον κατωτέρω πίνακα, σύμφωνα με τις διατάξεις του άρθρου 11 παράγραφος 2 του κανονισμού (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1).

2. Διαδικασία

Οι κοινοτικοί παραγωγοί δύνανται να υποβάλουν γραπτώς αίτηση επανεξέτασης. Η αίτηση αυτή πρέπει να περιέχει επαρκή αποδεικτικά στοιχεία, σύμφωνα με τα οποία η άρση των μέτρων αυτών θα μπορούσε να οδηγήσει στη συνέχιση ή την επανάληψη των πρακτικών ντάμπινγκ και της ζημίας.

Σε περίπτωση κατά την οποία η Επιτροπή αποφασίσει να επανεξετάσει τα εν λόγω μέτρα, οι εισαγωγείς, οι εξαγωγείς, οι αντιπρόσωποι της εξάγουσας χώρας και οι κοινοτικοί παραγωγοί θα έχουν τη δυνατότητα να αναπτύξουν, να απορρίψουν ή να σχολιάσουν τα θέματα που εκτίθενται στην αίτηση επανεξέτασης.

3. Προθεσμία

Οι κοινοτικοί παραγωγοί μπορούν να υποβάλουν γραπτώς αίτηση επανεξέτασης, δυνάμει του προαναφερθέντος άρθρου 11 παράγραφος 2, η οποία πρέπει να περιέλθει στην Ευρωπαϊκή Επιτροπή, Γενική Διεύθυνση Εμπορίου (Τμήμα Β-1), TERV 0/13, B-1049 Βρυξέλλες(2), μετά τη δημοσίευση της παρούσας ανακοίνωσης και το αργότερο τρεις μήνες πριν από την ημερομηνία που αναγράφεται στον κατωτέρω πίνακα.

4. Η παρούσα ανακοίνωση δημοσιεύεται σύμφωνα με το άρθρο 11 παράγραφος 2 του κανονισμού (ΕΚ) αριθ. 384/96 της 22ας Δεκεμβρίου 1995.

>ΘΕΣΗ ΠΙΝΑΚΑ>

(1) ΕΕ L 56 της 6.3.1996, σ. 1· όπως τροποποιήθηκε τελευταία από τον κανονισμό (ΕΚ) αριθ. 2238/2000 (ΕΕ L 257 της 11.10.2000, σ. 2).

(2) Τέλεξ: COMEU Β 21877, φαξ (32-2) 295 65 05.
Ομοιόμορφη εφαρμογή της συνδυασμένης ονοματολογίας (ΣΟ)

(Κατάταξη εμπορευμάτων)

(2002/C 74/07)

Δημοσίευση επεξηγηματικών σημειώσεων που υιοθετήθηκαν σύμφωνα με το άρθρο 10 του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(1), όπως τροποποιήθηκε από τον κανονισμό (ΕΚ) αριθ. 2433/2001(2) της Επιτροπής.

Οι επεξηγηματικές σημειώσεις της συνδυασμένης ονοματολογίας των Ευρωπαϊκών Κοινοτήτων(3) τροποποιούνται ως ακολούθως:

Στη σελίδα 253

>ΘΕΣΗ ΠΙΝΑΚΑ>

(1) ΕΕ L 256 της 7.9.1987, σ. 1.

(2) ΕΕ L 329 της 14.12.2001, σ. 4.

(3) ΕΕ C 199 της 13.7.2000, σ. 1.
Ανακοίνωση της Επιτροπής στο πλαίσιο της εφαρμογής της οδηγίας του Συμβουλίου 86/594/ΕΟΚ

Οκτώβριος 2001

(2002/C 74/06)

(Κείμενο που παρουσιάζει ενδιαφέρον για τον ΕΟΧ)

Δημοσίευση τίτλων και στοιχείων αναφοράς εναρμονισμένων προτύπων βάσει της οδηγίας

>ΘΕΣΗ ΠΙΝΑΚΑ>

CEN: rue de Stassart/Stassartstraat 36, B - 1050 Bruxelles/Brussel; τηλ. (32-2) 550 08 11, φαξ (32-2) 550 08 19.

Cenelec: rue de Stassart/Stassartstraat 35, B - 1050 Bruxelles/Brussel; τηλ. (32-2) 519 68 71, φαξ (32-2) 519 69 19.

ETSI: BP 152, F - 06561 Valbonne Cedex, τηλ. (33-4) 92 94 42 12, φαξ (33-4) 93 65 47 16.

Σημείωση 1:

Γενικά η ημερομηνία παύσης χρήσης θα είναι η ημερομηνία απόσυρσης ("dow"), που καθορίζεται από τον φορέα ευρωπαϊκών προτύπων, αλλά εφιστάται η προσοχή των χρηστών αυτών των προτύπων στο γεγονός ότι σε ορισμένες εξαιρετικές περιπτώσεις μπορεί να είναι διαφορετική.

Σημείωση 2.1:

Το νέο (ή τροποποιημένο) πρότυπο έχει το ίδιο πεδίο εφαρμογής όπως το αντικατασταθέν πρότυπο. Τη δεδομένη ημερομηνία, το αντικατασταθέν πρότυπο που παύει να παρέχει τεκμήριο συμμόρφωσης με τις βασικές απαιτήσεις της οδηγίας.